John Baptist Kaggwa

John Baptist Kaggwa (født 23. mars 1943 i Bulenga i Uganda, død 20. januar 2021 i Kampala i Uganda) var en ugandisk katolsk biskop som ledet bispedømmet  Masaka fra 10. januar 1998 til 16. april 2019.

Liv og virke

Bakgrunn
John Baptist Kaggwa gikk på Lubaga Boys Primary School fra 1952 til 1957, og deretter på Kisubi Minor Seminary i 1958. Der studerte han latin. Så studerte han filosofi ved Katigondo Major Seminary.

I 1965 sendte erkebiskop Joseph Kiwanuka ham for studier ved det pavelige universitet Urbaniana i Roma, og endte opp med doktorgrad i kirkerett og sivilrett derfra.

Prest
Han ble presteviet 12. desember 1971 i Roma. Etter doktorstudiene ble han viserektor for Det pavelige kollegium St. Paul i Roma for fem år. Ham vendte tilbake til Uganda i 1980-årene og ble første rektor for St. Mbaaga Seminary i Ggaba.

Biskop
Pave Johannes Paul II utnevnte ham den 19. desember 1994 til koadjutor-biskop i Masaka. Han ble bispeviet 24. juni 1995 av biskop Adrian Kivumbi Ddungu. Han etterfulgte som ordinarie biskop av Masaka den 10. januar 1998. Under hans lederskap støttet bispedømmet bygging av nye skoler, hjem, forretninger og gårdsbruk. Bispedømmet etablerte også en egen radiostasjon, Centenary FM.

Den 6. julu 2019 bispeviet msgr John Baptist Kaggwa sin etterfølger, biskop Serverus Jjumba. Biskop Kaggwa fratrådte, men fortsatte å virke i bispedømmet.  Tre dager etter at han fratrådte bad Kaggwa privatdetektiver om å granske mordet på broder Norbert Emmanuel Mugarura, som var generalsuperior av ordenen  Brothers of St. Charles Lwanga.

COVID-19-pandemien
I juni 2020 oppfordret han regjeringen til å vurdere en utsettelse av 2021-valgene på grunn av covid-19-pandemien.

Den 17. oktober ble en bønnetilstelning arrangert av biskop Kaggwa for medelemmer av mbogo-klanen i Singo raidet av politi og militære, med bruk av tåregass og skudd. Det ble antatt at raidet skyldtes at man antok at mbogo-medlemmet Bobi Wine skulle være tilstede. Flere av hans tilhengere var tidligere blitt arrestert. Politiet bad senere kirken og biskop Kaggwa om unnskyldning for bruken av tåregass.

Kaggwa døde 20. januar 2021 av covid-19, som han hadde pådratt seg to måneder tidligere.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917
 Erkebiskop Joseph Nakabaale Kiwánuka, M. Afr. (1899-1966) *1939
 Biskop Adrian Kivumbi Ddungu (1923-2009) *1962
 Biskop John Baptist Kaggwa (1943-2021) *1995

Referanser

Eksterne lenker
Human dignity, evangelization and a cow

Ugandiske katolske biskoper
Linjen Rebiba
Personer etter føde- eller oppvekststed i Uganda
Dødsfall relatert til covid-19 i Uganda
Katolske biskoper ofre for covidpandemien